ILINK บวกแรง 6% คาดเก็งกำไรจ่อเซ็นงานเคเบิลใต้น้ำ เกาะปันหยี ใน Q2/63-หุ้นต่ำบุ๊ก
ILINK บวกแรง 6% คาดเก็งกำไรจ่อเซ็นงานเคเบิลใต้น้ำ เกาะปันหยี ใน Q2/63-หุ้นต่ำบุ๊ก
ILINK บวกแรง 6% คาดเก็งกำไรจ่อเซ็นงานเคเบิลใต้น้ำ เกาะปันหยี ใน Q2/63-หุ้นต่ำบุ๊ก
2 มิ.ย. 2563

ผู้สื่อข่าวรายงานว่า บริษัท อินเตอร์ลิ้งค์ คอมมิวนิเคชั่น จำกัด (มหาชน) หรือ ILINK ณ เวลา 12.03 น. อยู่ที่ระดับ 3.70 บาท บวก 0.20 บาท หรือ 5.71%  ด้วยมูลค่าซื้อขาย 8.92 ล้านบาท คาดเก็งกำไรแผนงานเด่น และราคาหุ้นต่ำกว่ามูลค่าหุ้นทางบัญชีที่ระดับ 5.09 บาท

อนึ่งก่อนหน้านี้ นายสมบัติ อนันตรัมพร ประธานกรรมการและกรรมการผู้จัดการใหญ่ บริษัท อินเตอร์ลิ้งค์ คอมมิวนิเคชั่น จำกัด (มหาชน) หรือ ILINK เปิดเผยว่า บริษัทยังคงเป้าหมายรายได้ปี 2563 อยู่ที่ 5,950 ล้านบาท เติบโต 5% จากปีก่อน ที่มีรายได้อยู่ที่ 5,662.29 ล้านบาท แบ่งเป็นรายได้จากธุรกิจจัดจำหน่ายสายสัญญาณ จำนวน 2,340 ล้านบาท ธุรกิจโทรคมนาคม จำนวน 2,396 ล้านบาท และธุรกิจวิศวกรรม จำนวน 1,214 ล้านบาท หลังจากบริษัทไม่ได้รับผลกระทบจากการแพร่ระบาดเชื้อไวรัสโควิด-19 และได้มีการปรับตัวเพื่อรองรับสถานการณ์ดังกล่าว
ขณะเดียวกันในปี 2563 บริษัทยังคงมุ่งเน้นปรับสัดส่วนรายได้ธุรกิจ โดยธุรกิจจัดจำหน่ายสายสัญญาณ เพิ่มเป็น 45% จากปัจจุบันอยู่ที่ 40% ธุรกิจโทรคมนาคม เพิ่มเป็น 50% จากปัจจุบันอยู่ที่ 40% ส่วนธุรกิจวิศวกรรม ลดลงเหลือ 5% จากปัจจุบันอยู่ที่ 20% ของรายได้รวม
ทั้งนี้ ในปัจจุบันบริษัทมี Backlog อยู่ที่ 5,822.23 ล้านบาท แบ่งเป็นธุรกิจจัดจำหน่ายสายสัญญาณ จำนวน 3 ล้านบาท และธุรกิจวิศวกรรม จำนวน 1,441 ล้านบาท โดยจะทยอยรับรู้รายได้ในปี 2563 และปี 2564 หลังจากล่าสุดบริษัทได้ร่วมลงนามในสัญญาจ้างก่อสร้างสถานีไฟฟ้าย่อยของการไฟฟ้าส่วนภูมิภาค (กฟภ.) จำนวน 2 สถานี มูลค่ารวม 302.30 ล้านบาท ได้แก่ สถานีไฟฟ้าวชิรบารมี จ.พิจิตร มูลค่างาน 161 ล้านบาท และสถานีไฟฟ้าสวนผึ้ง จ.ราชบุรี มูลค่างาน 141.30 ล้านบาท ขณะที่ธุรกิจโทรคมนาคม มี Backlog จำนวน 4,378.23 ล้านบาท คาดว่าจะสามารถทยอยรับรู้รายได้ในปี 2563 ประมาณ 1,200-1,300 ล้านบาท รวมทั้งบริษัทอยู่ระหว่างรอผลการประมูลงาน Spare Part โครงการเคเบิลใต้น้ำ มูลค่า 57 ล้านบาท
ส่วนความคืบหน้าโครงการก่อสร้างเคเบิลใต้น้ำ เกาะปันหยี จ.พังงา มูลค่า 144 ล้านบาท และโครงการก่อสร้างเคเบิลใต้น้ำ เกาะสมุย จ.สุราษฎร์ธานี มูลค่า 1,230 ล้านบาท หลังจากบริษัทได้เป็นผู้เสนอราคาต่ำสุดทั้ง 2 โครงการ แต่ทางการไฟฟ้าส่วนภูมิภาค (กฟภ.) ได้ยกเลิกโครงการ ทำให้บริษัทได้ยื่นอุทธรณ์ไปยัง กฟภ.นั้น
โดยล่าสุดเมื่อวันที่ 21 พ.ค. 2563 ที่ผ่านมา ที่ประชุมคณะกรรมการ (บอร์ด) กฟภ.มีมติให้บริษัทชนะอุทธรณ์เป็นผู้เสนอราคาต่ำสุดในโครงการก่อสร้างสายเคเบิลใต้น้ำ เกาะปันหยี จ.พังงา คาดว่าจะได้เซ็นสัญญาในช่วงปลายไตรมาส 2/2563 หรือต้นไตรมาส 3/2563 ขณะที่โครงการก่อสร้างเคเบิลใต้น้ำ เกาะสมุย จ.สุราษฎร์ธานี มูลค่า 1,230 ล้านบาท อยู่ระหว่างรอผลการพิจารณาจาก กฟภ.
นอกจากนี้ บริษัทมีความสนใจเข้าประมูลงานใหม่ 3 โครงการ มูลค่ารวม 2,560 ล้านบาท ได้แก่ โครงการสายส่ง (Transmission Line) จ.น่าน มูลค่า 110 ล้านบาท โครงการเคเบิลใต้น้ำ เกาะสีชัง จ.ชลบุรี มูลค่า 700 ล้านบาท และโครงการเคเบิลใต้น้ำ เกาะเต่า จ.สุราษฎร์ธานี มูลค่า 1,750 ล้านบาท
 
บล.โนมูระ พัฒนสิน ระบุในบทวิเคราะห์ว่า ILINK (NEUTRAL, TP 3.30) มีมุมมอง Slightly positive ต่อการร่วมฟังข้อมูลจากงาน Opportunity day วานนี้ เนื่องจากประมาณการกำไรของบริษัทจะมี upside จากประมาณการรายได้ของคาดว้ที่ 5,375 ล้านบาท ต่ำกว่าเป้าหมายรายได้บริษัท ประกอบกับประมาณการกำไร ITEL จะมี upside ราว 8-10% นอกจากนี้การเพิ่มสัดส่วนสินค้าใหม่ของธุรกิจจัดจำหน่ายฯ ซึ่งเป็นกลุ่มสินค้า margin สูง จะทำให้ธุรกิจจัดจำหน่ายฯ มี Gross margin ไม่ต่ำกว่าปี 19
ระยะสั้นราคาหุ้น ILINK ยังมีแนวโน้ม outperform กว่า ITEL เนื่องจาก 1) การชนะอุทธรณ์งาน Submarine cable เกาะปันหยี จะทำให้ตลาดกลับมาคาดหวังต่องาน Submarine cable เกาะสมุย และ 2) บริษัทยังอยู่ระหว่างซื้อหุ้นคืน